open-index/open-wikipedia-markdown huggingface dataset:
Himno Nacional de Chile

**Himno Nacional de Chile** eller **eller Dulce Patria, recibe los votos** er den chilenske nasjonalsangen. Den har tekst av Eusebio Lillo Robles, refreng av Bernardo de Vera y Pintado og melodi av Ramón Carnicer i Batlle. 

## Tekst



:**Dulce Patria, recibe los votos**
:**con que Chile en tus aras juró**
:**que o la tumba serás de los libres** 
:**o el asilo contra la opresión.**

I 
:Ha cesado la lucha sangrienta;
:ya es hermano el que ayer invasor; 
:de tres siglos lavamos la afrenta 
:combatiendo en el campo de honor. 
:El que ayer doblegábase esclavo 
:hoy ya libre y triunfante se ve; 
:libertad es la herencia del bravo, 
:la Victoria se humilla a su pie.

II 
:Alza, Chile, sin mancha la frente; 
:conquistaste tu nombre en la lid; 
:siempre noble, constante y valiente 
:te encontraron los hijos del Cid. 
:Que tus libres tranquilos coronen 
:a las artes, la industria y la paz, 
:y de triunfos cantares entonen 
:que amedrenten al déspota audaz. 

III 
:Vuestros nombres, valientes soldados, 
:que habéis sido de Chile el sostén, 
:nuestros pechos los llevan grabados; 
:los sabrán nuestros hijos también. 
:Sean ellos el grito de muerte 
:que lancemos marchando a lidiar, 
:y sonando en la boca del fuerte 
:hagan siempre al tirano temblar. 

IV 
:Si pretende el cañón extranjero 
:nuestros pueblos, osado, invadir; 
:desnudemos al punto el acero 
:y sepamos vencer o morir. 
:Con su sangre el altivo araucano 
:nos legó, por herencia, el valor; 
:y no tiembla la espada en la mano 
:defendiendo, de Chile, el honor. 

**V**
:**Puro, Chile, es tu cielo azulado,**
:**puras brisas te cruzan también,**
:**y tu campo de flores bordado**
:**es la copia feliz del Edén.**
:**Majestuosa es la blanca montaña**
:**que te dio por baluarte el Señor,**
:**y ese mar que tranquilo te baña**
:**te promete futuro esplendor.**

VI 
:Esas galas, ¡oh, Patria!, esas flores 
:que tapizan tu suelo feraz, 
:no las pisen jamás invasores; 
:con su sombra las cubra la paz. 
:Nuestros pechos serán tu baluarte, 
:con tu nombre sabremos vencer, 
:o tu noble, glorioso estandarte, 
:nos verá, combatiendo, caer. 


## Eksterne lenker
*
Ilevollen

**Ilevollen** er et område og gate som omkranser Ilaparken i Ila vest for sentrum av Trondheim. Ilevollen er kjent for et stort slag mellom Sverre Sigurdson og Magnus Erlingsson i 1180. Sverre Sigurdson vant slaget, og Magnus Erlingsson måtte trekke seg ut av Trøndelag.

Historiens første 17. mai-tog gikk fra Ilevollen i 1826 med Matthias Conrad Peterson som initiativtaker.

Gateløpet er gammelt og ble tidligere kalt Ilens øvre gate. Den søndre delen var tidligere en del av et eldre vegsystem som gikk over det flate området mellom Steinberget til Skansen og som fungerte som innfartsveg mot byen fra vest. Gateløpet fikk sin nåværende form etter at bebyggelsen i området vokste gradvis frem fra ca 1730. Gaten starter ved krysset mot Kongens gate ved Nidareid og fortsetter vestover og sørover hvor den møter flere tilstøtende gater, før den vender østover igjen i retning av Kongens gate ved Nidareid.

Ilevollen fikk tidlig fast kollektivtrafikk gjennom etablering av omnibussrute til sentrum i 1893. I 1901 ble det anlagt trikkelinjer som erstatning for omnibuss, hvor Ilalinjen fikk sitt endestopp ved Ilevollen. Mellom 1921 og 1983 var det anlagt vendesløyfe for trikken i hele gatestrekningen rundt Ilaparken. Den nåværende Gråkallbanen har siden 1924 hatt trikkestopp ved Ilevollen.

## Bygninger og annet langs Ilevollen
***2**: Bygård i jugendstil oppført i 1902 etter tegninger av arkitekt Lars Solberg. Bygningen hadde tilhold av Ilen apotek mellom 1913 til 2003.
***3**: Tidligere bygård under navnet *Strykejernet*, som ble revet i 1984 i forbindelse med en gateutvidelse i krysset mellom Ilevollen og Osloveien.
***3e-f**: Leiegårder i jugendstil, oppført i perioden 1904–1906 etter tegninger av arkitekt Johan Osness.
***7**: Biskop Gunnerus’ gård, bygård i tre opprinnelig oppført i Dronningens gate i 1706 og flyttet til nåværende adresse rundt 1895.
***15**: Hjorten omsorgssenter, tidligere eiendom for Hjorten Revy- og Varietéteater frem til 1961.
***28**: Ilevollen bo- og servicesenter (Ilevollen sykehjem), oppført 1990 og tegnet av arkitekt Nils Christian Ottesen. Bygningen ble tildelt Statens byggeskikkpris i 1990. Tidligere eiendom for gjestgiveriet *Schivegården* på 1700-tallet.
***32a**: Tidligere Ila brannstasjon, mellom 1893–1947.
***34**: Galleri Ismene, privatgalleri siden 1982.

## Bildegalleri

Fil:Ila, Ilevollen og Arildsløkken i 1870-årene (4189096385).jpg|Ilevollen rundt 1870
Fil:Trondhjems Omnibussaktieselskab ved Ilevollen.jpg|Omnibuss fra Trondhjems Omnibus Aktieselskab ved Ilevollen i 1896
Fil:Ila map 1898.jpg|Utklipp fra over Ila med Ilevollen i midten fra 1898
Fil:Parti fra Ihlen.jpg|Ilevollen sett mot sørvest ved krysset Nyveien (Osloveien), ukjent årstall
Fil:Flyfoto over Hjorten, Ila og Ilevollen (1945) (24622325510).jpg|Flyfoto over Hjorten, Ila og Ilevollen i 1945
Fil:Skaugstadgården i Ilevollen 13 (1965) (11168884303).jpg|Ilevollen sørvest i 1965


## Referanser




## Litteratur
*
*
Sigurd Friis

**Sigurd Friis** (1937–2022) var en norsk offiser. Han var sjef for Befalsskolen for Infanteriet i Sør-Norge, bataljonssjef for kontingent XVI i Norbatt fra november 1985 til mai 1986 og senere sjef for Krigsskolen.  Friis var også aktiv i Rotary i Kongsberg.

## Bibliografi
* *Telemark regiment 1628-2002* (2004), ISBN 82-303-0236-7

## Se også
* Norbatts bataljonssjefer

## Referanser
Domstoladministrasjonen

**Domstol&shy;administrasjonen** (internt omtalt som **DA**) er et norsk statlig organ som ble opprettet i 2002 og har ansvar for administrativ støtte for alle landets alminnelige domstoler samt jordskifterettene. DA har sete i Trondheim.

## Ansvarsområde
DA er underlagt Justis- og beredskapsdepartementet i budsjettsaker og administrative saker.

Domstoladministrasjonen har budsjettmyndighet, og driver kompetanse- og utviklingsarbeid og kommunikasjons&shy;virksomhet både internt i domstolene og eksternt. DA tar dessuten initativ til juridisk utviklings- og lovgivingsarbeid som gjelder domstolene. DA har også hovedansvar for innovasjon og utvikling av domstolenes kjerneprosesser, det vil si avviklingen av saker.

## Organisasjon og ledelse

### Daglig drift
Den daglige driften ledes av en domstolsdirektør ansatt i åremål på seks år. Domstol&shy;administrasjonen er delt inn i fem avdelinger.

#### Domstolsdirektører
* 2007–2013: Tor Langbach
* 2014–2026: Sven Marius Urke – fratredelse 1.&nbsp;januar 2026
* 2026–: Leif Otto Østerbø – tiltredelse 1.&nbsp;januar 2026

### Styret
DA har et styre på ni medlemmer, der syv oppnevnes av regjeringen i statsråd og de øvrige to av Stortinget, for fire år av gangen. Styreleder oppnevnes for en periode av fire år.

#### Styreledere
* ?–?: Ingeborg Moen Borgerud

* ?–?: Karl Arne Utgård
* ?–?: Bård Tønder
* 2021 –2025: Cecilie Østensen Berglund
* 2025–: Tor Christian Carlsen

## Referanser


## Eksterne lenker
* Domstoladministrasjonen.no
* Domstol.no
* Entra.no
Toralv Nordbø

**Toralv Ottar Nordbø** (født 1949) er en tidligere oberst i Hæren.

Nordbø ble den 21. april 1995 utnevnt til oberst II i Infanteriet.
Han var bataljonssjef for kontingent XXV og XXVI i Norbatt fra mai 1990 til mai 1991 og arbeidet i NATO fra 1999 til 2001.
Han har også vært militærrådgiver ved Norges permanente delegasjon til OSSE i Wien.

## Se også
* Norbatts bataljonssjefer
Distrikt (England)

**Distrikt** er i England den laveste ordinære enhet for lokalstyre. En del distrikter er ytterligere inndelt i verdslige sogn, som er enheter med begrenset myndighet. Nivåene over er grevskap og deretter regioner.

Ordinære distrikter er underlagt grevskapet de ligger i, mens enhetlige myndigheter er selvstyrte. Man skiller også mellom urbane distrikter (*metropolitan districts*) og andre distrikter; de førstnevnte er selvstyrt og fungerer i praksis nærmest som enhetlige myndigheter. Noen distrikter omtales som *[[borough]]* (opprinnelig *burh*, «befestet by», senere med betydning «valgkrets»); administrasjonsmessig er det ingen forskjell mellom en *borough* og et *district*, og hva som brukes er normalt et spørsmål om historisk status.

Antallet distrikter varierer ettersom noen blir slått sammen mens andre deles opp. Det var i 2004 totalt 354 distrikter av forskjellige typer:
*36 urbane distrikter (*[[Metropolitan borough]]s*)
*32 bydeler i London (*London boroughs*)
*284 distrikter (*districts* eller *boroughs*, inkludert Wight, som enkelte ganger ikke telles med) 
*Scilly-øyene
*City of London

De fleste distriktene kan sammenliknes med norske kommuner. Unntaket er Londons bydeler hvor distriktene (bydelene) heller sammenliknes med bydelene i Oslo og Bergen. Det som dermed kan sammenliknes med en kommune i denne sammenhengen er det seremonielle grevskapet Stor-London som kan sammenliknes med en kombinert fylke og kommune som Oslo.

## Kretser og sogn

Et distrikt kan være ytterligere inndelt i kretser (*wards*) og / eller verdlige sogn. Disse enhetene har et begrenset lokalstyre. Kretser brukes mest i byer, slik at hver bydel utgjør en krets. Sogn brukes med noen få unntak bare på landet, og består gjerne av en landsby eller av flere landsbyer som ligger svært nær hverandre.

## Liste over distrikter

### A-D

### E-K

### L-R

### S-Z

## Referanser


## Eksterne lenker
* Registration Districts in England and Wales, *Ukbmd.org.uk*
* The problem of «county confusion» – and how to resolve it, *County-wise.org.uk*
Ildlendere

**Ildlenderne** er en samlebetegnelse for urbefolkningsgrupper på Ildlandet på Sør-Amerikas sørspiss. De var sammen med patagonerne en gruppe indianere som var genetisk fjernt beslektet med resten av indianerne. 

Ildlenderne fikk mange besøk fra tidlige oppdagelsesreisende, som for eksempel Ferdinand Magellan, James Cook og Charles Darwin. James Cook beskrev dem som det bedrøveligste av alle folkeslag. 

Ildlenderne snakket en rekke ulike språk, men bare ona overlevde fram til vår tid. I dag er alle språkene utdødd.

## Etniske grupper
*Alacaluf
*Haush
*Ona
*Yaghan
Agusan del Norte

**Agusan del Norte** er en filippinsk provins i regionen Caraga i landsdelen Mindanao. Den grenser i nord til Surigao del Norte, i øst til Surigao del Sur, i sør til Agusan del Sur og i vest til Misamis Oriental. Provinssetet er i Butuan City.

## Politisk inndeling
Agusan del Norte er delt i 1 "city" (bykommune) og 11 "municipalities" (landkommuner).

### Bykommune (city)
*Butuan City

### Landkommuner (municipalities)

## Eksterne lenker
*
Lanao del Sur

**Lanao del Sur** er en filippinsk provins i regionen Autonomous Region in Muslim Mindanao  (ARMM) i landsdelen Mindanao. Den grenser i nord til Lanao del Norte, i øst til Bukidnon, i sør til Maguindanao og Cotabato. Provinssetet er i Marawi City.

## Politisk inndeling
Lanao del Sur er delt i 1 "city" (bykommune) og 39 "municipalities" (landkommuner) per 30. september 2019.

### Bykommune (city)
*Marawi City

### Landkommuner (municipalities)

## Referanser




## Eksterne lenker
*
Lanao del Norte

**Lanao del Norte** er en filippinsk provins i regionen Northern Mindanao i landsdelen Mindanao. Den grenser i nord til Misamis Occidental, i nordøst til Misamis Oriental, i øst til Bukidnon, i sør til Lanao del Sur og i vest til Zamboanga del Sur. Provinssetet er i Tubod.

## Politisk inndeling
Lanao del Norte er delt i 1 "city" (bykommune) og 22 "municipalities" (landkommuner).

### Bykommune (city)
*Iligan City

### Landkommuner (municipalities)

## Eksterne lenker
*
Surigao del Norte

**Surigao del Norte** er en filippinsk provins i regionen Caraga i landsdelen Mindanao. Den grenser i sør til Surigao del Sur og Agusan del Norte. Provinssetet er i Surigao City.

## Politisk inndeling
Surigao del Norte er delt i 1 «city» (bykommune) og 20 «municipalities» (landkommuner).

### Bykommune (city)
*Surigao City

### Landkommuner (municipalities)

## Eksterne lenker
*
Eggkleiva

**Eggkleiva** er et tettsted i Skaun kommune i Trøndelag. Tettstedet har  innbyggere per 1. januar , og ligger ved nordenden av innsjøen Laugen omtrent seks kilometer sør for kommunesenteret Børsa.

## Referanser
Bukidnon

**Bukidnon** er en filippinsk provins i regionen Northern Mindanao i landsdelen Mindanao. Den grenser i nord til Misamis Oriental, i øst til Agusan del Sur, i sørøst til Davao, i sør til  Cotabato og i vest til Lanao del Sur og  Lanao del Norte. Provinssetet er i Malaybalay City.

## Navnet Bukidnon
*Bukid* er et ord for fjell; *bukidnon* betyr *fjellbygg* *(fjellboer)*.

## Politisk inndeling
Bukidnon er delt i 2 "cities" (bykommuner) og 20 "municipalities" (landkommuner).

### Bykommuner (cities)
*Malaybalay City
*Valencia City

### Landkommuner (municipalities)

## Eksterne lenker
*
Göteborgs-Posten

***Göteborgs-Posten*** (kjent som **GP**) er en svensk uavhengig liberal dagsavis som utgis i Göteborg. Avisens viktigste dekningsområde er Vest-Sverige. Avisen er den nest største morgenavisen i Sverige etter *[[Dagens Nyheter]]* og foran *[[Svenska Dagbladet]]*.

## Historie
Før dagens GP fantes "Götheborgs-Posten" som ble utgitt med to nummer i uken, fra 23. mars 1813 og frem til 1832, av boktrykkeren og redaktøren Geo Löwegren.

Avisen gjenoppsto den 3. desember 1859. Bokhandleren David Felix Bonnier (1822–1881) sto bak utivelsen av avisens to nummer i uken, onsdag og lørdag. Avisens første redaksjonslokale lå på Smedjegatan. Deretter ble GP utgitt regelmessig. Først i 1939 begynte avisen å bli gitt ut syv dager i uken. I 1995 ble GP på internett lansert, og 5. oktober 2004 gikk avisen i sin helhet over til tabloidformatet.

### Fakta

*Opplag per utgivelsesdag: 252 700 (2002)
*Lesere: ca. 600 000
*Omsetning (konsernet): ca. 1,5 milliarder SEK (2002)
*Antall ansatte: ca. 675 

## Eksterne lenker
*
Dagens Nyheter

***Dagens Nyheter*** (***DN***) er Sveriges største dagsavis. Den ble grunnlagt av Rudolf Wall i 1864, og utkom første gang 23. desember samme år. Avisen utgis i Stockholm og er landsdekkende. DN betegnet seg tidligere (fra 1973) som uavhengig, men siden 1998 har avisen kalt seg *uavhengig liberal*. *Dagens Nyheter* gikk over til tabloidformat 5. oktober 2004.

## Opplag
*Dagens Nyheter* har størst opplag av de svenske dagsavisene, fulgt av *[[Göteborgs-Posten]]* og *[[Svenska Dagbladet]]*. 

* 2003: ca. 360&nbsp;000 (ca. 400&nbsp;000 på lørdager)
* 2006: ca. 345&nbsp;000

## Se også
* Liste over dagsaviser i Sverige

## Eksterne lenker
* Dagens Nyheter
Idi Amin

**Idi Amin Dada Oumee** (ca. 1928–2003) var en ugandisk offiser som var president og diktator i Uganda i perioden 1971–1979. Nøyaktig fødselsdato er ukjent, men Amin brukte 1. januar som fødselsdag.

Amin ble kjent som en svært brutal leder og ble i 1970-årene sammenlignet med historiske personer som Caligula, Hitler, Berija og Himmler. I flere av nabolandene ble han stemplet som «sadist, morder, fascist og undertrykker».

## Karriere
Amin innledet sin militære karriere i 1946 da han vervet seg til den britiske hæren, i regimentet King’s African Rifles. Han ble gjentatte ganger østafrikansk mester i tungvektsboksing i årene 1951–1960. I løpet av disse årene steg han i gradene, og etter at Uganda ble selvstendig i (1962) ble han utnevnt til sjef for hæren i 1966. Amin var en av frontfigurene under militærkuppet i 1971, da den daværende presidenten, Milton Obote, ble styrtet, og Amin ble gjort til landets leder. 

Etter at Amin hadde utnevnt seg selv til president på livstid, og utvist alle asiater fra landet, noe som fikk alvorlige konsekvenser for Ugandas økonomi, begynte han å få verdensopinionen mot seg. Hans hensynsløse forfølgelse og massemord på mennesker fra blant annet acholi- og langostammene, gjorde ikke situasjonen bedre. I 1978 ble Uganda invadert av eksilnasjonalister og tanzanianske styrker, og året etter greide man å styrte Amin, som da flyktet til Libya. 

Han bosatte seg senere  i Saudi-Arabia, der han levde frem til sin død i 2003.

## Annet

* Mens han levde var han kjent for sin bisarre fascinasjon for Skottland. Filmen *[[The Last King of Scotland (film)|The Last King of Scotland]]*, som er basert på romanen med samme navn, omhandler denne fascinasjonen. 
* Den antatt syfilis-syke diktatoren, som gikk under navnet «Afrikas slakter», regnes i dag for å være skyldig i flere hundre tusen menneskers død eller forsvinning.
* Idi Amin ble presentert i filmen ''Highway to Hell'' der han hadde bordreservasjon sammen med Adolf Hitler og Kleopatra VII av Egypt som begge allerede var til stede.
* I slutten av november 2014 sendte sønnen, Hussein Amin en klage på nekrologen til The Guardian fra 2003. Her påpekte han det han mente var faktafeil, blant annet at faren var født i 1928, ikke 1925.

## Referanser


## Eksterne lenker
* Biografi om Amin
* En annen biografi om Amin
*
Adur

**Adur** er et distrikt i West Sussex, England. Det har sitt navn etter elven Adur. Administrasjonssenteret er Shoreham-by-Sea. Distriktet har et areal på 41,81 km² og et befolkningstall på 61&nbsp;182 (2011).

Det ble opprettet 1. april 1974, da de urbane distriktene Southwick og Shoreham ble slått sammen. Deler av Worthing landdistrikt ble også inkludert i Adur.

Shoreham flyplass er lokalisert i distriktet Adur, vest for Shoreham-by-Sea og rett øs for Lancing.

## Steder i distriktet
* Coombes
* Lancing
* Shoreham-by-Sea, Sompting, Southwick

## Vennskapsbyer
Adur er vennskapsby med:
*  Żywiec, Polen
*  Riom, Frankrike

## Referanser


## Eksterne lenker
*
Yaghan

**Yaghan**  (også yagan og yámana)  er et urfolk som opprinnelig levde på Ildlandet ved sørspissen av Sør-Amerika. Ordet brukes også om språket deres. I henhold til folketellingen i Chile i 2017 regnet  personer seg som yaghaner.

Yaghanene holdt til sør og vest for Storøya på Ildlandet, i området fra Beaglekanalen og vestover mot øya Clarence. De hadde ikke faste tilholdssteder på land, men førte en sjøbasert nomadisk livsstil der de tok seg rundt i fjordene i kanoer. Det ble jaktet sjøpattedyr som sel, sjøløve og hval, fanget pingvin og sanket skjell og skalldyr.  

## Referanser
Adur (elv)

**Adur** er en elv i Sussex, England. Den har gitt navn til distriktet Adur i West Sussex.

Elven har sitt utspring omkring syv kilometer sør for Horsham. Den renner forbi Coolham, Shipley, West Grinstead og Ashurst. Rett etter Ashurst renner en bielv inn i Adur, som så renner videre forbi Henfield.

Elven var tidligere farvar for større fartøyer opp til Steyning, hvor det lå en større havn. Etterhvert ble den så gjenmudret at havnen ble flyttet til Shoreham-by-Sea, nær elvemunningen. Det er tidevann nesten atten kilometer innover fra sjøen.

## Etymologi
Navnet Adur er relativt nytt, en nyvinning fra 1600-tallet, og basert på navnet til den romerske festningen Portus Adurni som ble feilaktig forstått som å være identisk med Shoreham. Elvens tidligere navn hadde vært Sore.

## Referanser


## Eksterne lenker
* 
* The River Adur, Adur District Council
* Guide to Adur River and District
*  River Adur Guide
* Advarsler om oversvømmelser fra Adur
Davao del Norte

**Davao del Norte** (tidligere **Davao**) er en filippinsk provins i Davao Region i landsdelen Mindanao. Den grenser i nord til Agusan del Sur, i øst til Davao de Oro, i sør til Davao del Sur og i vest til Bukidnon. Provinssetet er i Tagum City.

Provinsen ble i 1967 utskilt fra den tidligere Greater Davao Province, sammen med Davao del Sur og Davao Oriental. I 1972 byttet den navn til Davao Province, men i 1998 byttet den tilbake til dagens navn.

## Politisk inndeling
Davao del Norte er delt i tre «cities» (bykommuner) og åtte «municipalities» (landkommuner).

### Bykommuner (cities)

*Island Garden City of Samal
*Panabo City
*Tagum City

### Landkommuner (municipalities)

## Eksterne lenker
* 
* Provinsens historie
Davao Oriental

**Davao Oriental** er en filippinsk provins i Davao Region i landsdelen Mindanao. Den grenser i nord til Agusan del Sur og Surigao del Sur og i vest til Davao de Oro. Provinssetet er i Mati.

## Politisk inndeling
Davao Oriental består av én by og ti kommuner per 30. september 2019.

### Bykommuner (cities)
*Mati

### Landkommuner (municipalities)

## Referanser




## Eksterne lenker
*
Milton Keynes (distrikt)

**Milton Keynes** er et distrikt i England. Det er siden 1. april 1997 en enhetlig myndighet, og tilhører det seremonielle grevskapet Buckinghamshire. Distriktet har navn etter den største byen, Milton Keynes, som er administrasjonssenter.

Det siste formelle overslaget over antall innbyggere, fra 2002, er på drøyt 210&nbsp;000. På grunn av byen Milton Keynes' store vekst ble det i 2004 anslått at byen hadde omkring 250&nbsp;000 innbyggere, hvilket betyr at distriktets befolkningstall er en god del høyere enn det siste offisielle tallet.

Distriktet ble opprettet 1. april 1974, da distriktene Bletchley, Newport Pagnell, Wolverton, Newport Pagnell landdistrikt og Wing landdistrikt ble slått sammen.

## Steder i distriktet

### Byområdet

*Hovedartikkel: [[Milton Keynes]]*

Byområdet, ofte kalt *New City*, dekker omkring en tredjedel av arealet og har 90% av befolkningen.

* Bancroft, Bletchley, Bradwell, Broughton
* Caldecotte, Central Milton Keynes
* Fenny Stratford
* Great Linford
* Loughton
* Middleton
* New Bradwell
* Shenley Brook End, Shenley Church End, Simpson, Stantonbury, Stony Stratford
* Tattenhoe, Tongwell
* Walton, Water Eaton, Wavendon, Willen, Wolverton, Woolstone, Woughton on the Green, Westcroft

### Omegnen

Området utenfor selve byen dekker omkring to tredjedeler av arealet og har 10% av befolkningen.

* Astwood
* Bow Brickhill
* Caldecote, Castlethorpe, Chicheley, Clifton Reynes, Cold Brayfield
* Emberton
* Filgrave
* Gayhurst, Great Brickhill, 
* Hanslope, Hardmead, Haversham
* Lathbury, Lavendon, Lillingstone Dayrell, Lillingstone Lovell, Little Brickhill, Little Linford, Long Street
* Moulsoe
* Newport Pagnell, Newton Blossomville, North Crawley
* Olney
* Ravenstone
* Sherington, Stoke Goldington
* Tyringham
* Warrington, Weston Underwood, Woburn Sands

## Eksterne lenker
*
Svenska Dagbladet

***Svenska Dagbladet*** (**SvD** eller «*Svenskan*»)  er en stor dagsavis i Sverige, som utgis i Stockholm. Avisen eies av det norske konsernet Schibsted. Avisen er hovedsakelig en abonnementsavis, og de fleste abonnentene bor i Stockholmsområdet. Avisens politiske syn er uavhengig moderat. 

Avisen ble første gang utgitt 18. desember 1884. *Svenska Dagbladet* har Sveriges tredje største opplag (170&nbsp;000 i 2003) for abonnementsaviser, etter *[[Dagens Nyheter]]* og *[[Göteborgs-Posten]]*. 

## Referanser


## Eksterne lenker
* 
*
Shoreham-by-Sea

**Shoreham-by-Sea**, i dagligtale bare **Shoreham**, er en kystby og havn i West Sussex, England. Den ligger i, og er administrasjonssenter for, distriktet Adur. Historisk tilhørte den Sussex. Byen grenser i nord mot naturområdet South Downs, i vest mot Adurdalen, og i sør mot elven Adur og Shorehamstranden ved Den engelske kanal. Byen ligger i midten av den urbane utviklingen langs den engelske sørkysten mellom byen Brighton and Hove og byen Worthing. Shorehams verdslige sogn dekker et areal på 984,88 hektar, eller 9,8 km². Byen har i henhold til folketellingen i 2011 en befolkning på 48 487 innbyggere.

## Historie
Den eldste delen av byen, og havnen New Shoreham, ble grunnlagt av normannerne mot slutten av 1000-tallet. Den nåværende sognekirken i New Shoreham, St. Maria de Haura («i havnen») ble bygget innenfor et tiår etter nedtegningen av *[[Domesday Book]]* (1086). Dagens kirke er bare halvparten så stor som den opprinnelige, da deler har falt ned. Byen ble planlagt med et regelmessig gatenett, som i stor grad har overlevd.

Da Brighton, Hove og Worthing begynte å vokse ble grunnlaget lagt for at Shoreham kunne bli en aktiv havneby, med aktiv handelstrafikk og flere skipsverft. Havnen er fortsatt i kommersiell drift. Shorehams festning ble bygget for å forsvare havnen.

Shoreham Beach, sør for byen, var en grusbanke som er bygget opp over flere århundrer av havets krefter. Rundt 1900 begynte flere å ta i bruk ombygde jernbanevogner som sommerhus i nærheten av Shoreham Beach. Området der disse sto fikk tilnavnet Byngalow Town, og ble i en kort tid hjem for den britiske filmindustrien i dens tidlige fase. Under den andre verdenskrig ble grusbanken fjernet av militære årsaker, og det er nå anlagt moderne boligområder der. En av de få bygningene som overlevde utplaningen under krigen var Den gode hyrdes kirke, fra 1913.

Shoreham lufthavn, vest for byen, drives av byrådet i Brighton and Hove og distriktsrådet i Worthing i fellesskap. Det er planer om å utvide lufthavnen, som er den eldste regulerte flyplass i Storbritannia. Terminalen, i art deco-stil, er listet som en bygning av historisk interesse.

## Vennskapsbyer
Shoreham-by-Sea har følgende vennskapsbyer:

*  Żywiec, Polen
*  Riom, Frankrike

## Referanser


## Eksterne lenker
* 
* Adur & Worthing Council er myndighetene for Shoreham-by-Sea
* Church of St Mary de Haura
Hornindalsrokken

**Hornindalsrokken** er et fjell på grensen mellom  Volda og Stranda kommuner i Møre og Romsdal. Det har en høyde på  meter over havet og er det høyeste punktet i Hornindal. På nordsiden ligger fjellet ved Tyssevatnet innerst i Hjørundfjorden. Fjellet regnes som en del av Sunnmørsalpene. Hornindalsrokken blir ofte omtalt som *Honndalsrokken*, eller bare *Rokken* eller *Rokkjen*.

Hornindalsrokken kan bestiges både sommer og vinter. Om sommeren er den vanligste ruten fra Hornindalssætra / Sæterdalen i Hornindalen. Alternativ rute er Kjellstaddalen i Stranda kommune. Oppstigningen fra Sæterdalen og opp skaret mellom Hornindalsrokken og Lidafjellet er bratt og har partier med snø som ligger langt ut på sommeren. Turgåere venter ofte til oppstigningen er snøfri. Fra skaret er det vanlig å krysse i underkant av toppen, og runde mot toppen fra baksiden. Som skitur er ruten via Kjellstaddalen eneste alternativ, men også her kan det være rasfare og store snøskavler, spesielt tidlig på vinteren.

Fra Hornindalsrokken kan en se Jostedalsbreen. Fra toppen er det utsikt rett ut Hjørundfjorden med Ålesund og storhavet i det fjerne. Sjølfolk på havet utenfor Ålesund brukt Hornindalsrokkens karakteristiske spiss som retningsviser.

Et kjent utsiktspunkt mot Hornindalsrokken er ved Gamle Horndøla bru (bygd 1810) på fylkesvei 60 mellom Hornindal og Hellesylt/Stranda.

## Se også
* Liste over fjell i Hornindal

## Referanser




## Eksterne lenker
* Ut.no om Hornindalsrokken 
* Hornindalsrokken på Fjellside.com
Delta

**Delta** kan vise til:

*Delta (bokstav) – en bokstav i det greske alfabetet, Δ / δ
*Delta (linjeforening) – linjeforeningen for studenter ved Norges teknisk-naturvitenskapelige universitets bachelor -og masterprogrammer i fysikk eller matematikk
*Delta (landform) – et landområde av avleiringer ved munningen av en elv
**Nildeltaet
**Innlandsdelta

*Delta – bokstaven D i NATOs fonetiske alfabet
*Delta – kallesignal for Beredskapstroppen
*Delta hvitevarer
*Delta − et selskap som produserer elektrisk verktøy
*Delta Air Lines – et amerikansk flyselskap
*Deltarakett – en av en serie amerikanske bæreraketter
*Delta (fagforbund) – et fagforbund, tidligere KFO
*Deltastyrken – en amerikansk militær elitestyrke
*Deltaprosjektet – et prosjekt for å minske risikoen for oversvømmelser i Nederland
*Diracs deltafunksjon – en matematisk generalisert funksjon/distribusjon
*Kronecker-delta – en matematisk funksjon av to variabler
*SARS-CoV-2 Delta-varianten

## Steder
* Delta (Minas Gerais) – en brasiliansk kommune i delstaten Minas Gerais
* Delta (Nigeria) – en delstat i Nigeria
* Delta County (Colorado) – et fylke i delstaten Colorado i USA
* Delta County (Michigan) – et fylke i delstaten Michigan i USA
* Delta County (Texas) – et fylke i delstaten Texas i USA
* Delta (British Columbia)
* Delta (Colorado)
* Delta (Iowa)
* Delta (Louisiana)
* Delta (Missouri)
* Delta (Ohio)
* Delta (Pennsylvania)
* Delta (Utah)
* Delta (Wisconsin)
* Big Delta (Alaska)
* Delta (Michigan)
Arun (elv)

**Arun** er ei elv i grevskapet Sussex i England. Den har sine kilder i en rekke små bekker (lokalt kjent som *ghylls* eller *gills*) i området St Leonard's Forest øst for Horsham. Den renner forbi Horsham og renner ved Nowhurst sammen med North River (også kalt Ockle), som kommer fra åsene i Leith Hill og Holmbury Hill i Surrey. Elva renner gjennom Arundel og forbi Arundel Castle, og munner ut i Den engelske kanal ved Littlehampton. Den viktigste sideelva er den vestre Rother. Arun er 41&nbsp;km lang. 

Arun er knyttet til kanalnettet gjennom Wey og Arunkanalen som nå er under restaurering etter å ha vært stengt siden 1871. Den er påvirket av tidevannet opp til Pallingham Quay nordvest for Pulborough.

## Eksterne lenker
*
Rother (vest)

**Rother** er ei elv i grevskapene Hampshire og West Sussex i England. Den er 48 kilometer lang, og renner fra Empshott i Hampshire til den munner ut i Arun ved Stopham i West Sussex.

Elvas nederste del, nedstrøms fra Midhurst, ble gjort farbar for båttrafikk ved byggingen av vannveien *Western Rother Navigation* i 1794. Rother Navigation steg 26 meter fra Stopham til Midhurst ved hjelp av åtte sluser. Petworth ble knyttet til elva med en kort kanal kalt Petworth Canal, som var 2 kilometer lang med to sluser. Vannveien ble stengt for trafikk i 1888, og formelt forlatt i 1936.  

Elva får deler av sin vannføring fra kilder i den bratte hellingen i krittlagene i South Downs, som renner med konstant volum og temperatur gjennom hele året. Dette gir elva en mer stabil sommervannføring enn hva man finner i Aruns øvre løp, som drenerer leiregrunn. Denne stabile vannføringen ga kraft til flere vannmøller langs elva.

## Referanser


## Litteratur
* Armstrong, J.R. (1971): *A History of Sussex*. Sussex: Phillimore. ISBN 0-85033-185-4.
* Vine, P.A.L. (1985): *West Sussex Waterways*. Middleton Press. ISBN 0-906520-24-X.

## Eksterne lenker
* 
* National Archives: River Rother Navigation
Rother

**Rother** kan vise til:

*Rother (distrikt) – et distrikt i East Sussex, England
*Rother (øst) – ei elv i Kent og East Sussex, England
*Rother (vest) – ei elv i Hampshire og East Sussex, England
*Rother (South Yorkshire) – ei elv i Derbyshire og South Yorkshire, England
Rother (øst)

**Rother** (opprinnelig kalt «Limen») er ei elv i East Sussex og Kent i England. Den har sitt utspring nær Rotherfield i East Sussex, og renner derfra mot øst, og munner ut i Den engelske kanal sørøst for byen Rye. Rother er 56&nbsp;km lang, og har et nedbørfelt på . Den største sideelva er Brede.

Elva er farbar for båter nedstrøms fra Bodiam Castle. Deretter følger slettelandet i *Rother Levels*, hvor havet rakk inn i tidligere tider. Nord for elva ligger Isle of Oxney og ved Rye ligger Walland Marsh langs østbredden. Elva er farbar med kano og kajakk helt opp til landsbyen Etchingham. 

## Eksterne lenker
*
Rother (distrikt)

:*For informasjon om elver ved samme navn, se [[Rother]].*
----

**Rother** er et administrativt distrikt i East Sussex, England. Administrasjonssenteret er Bexhill-on-Sea. Det har navn etter elven Rother. 

Distriktet omfatter byen Battle, ved stedet hvor slaget ved Hastings stod i 1066 og havnebyen Rye. Byen og distriktet Hastings er helt omkranset av Rother. 

Rother ble opprettet den 1. april 1974 ved sammenslåing av bydistriktene Bexhill og Rye samt Battle landdistrikt. 

## Steder i distriktet

* Ashburnham
* Battle, Beckley, Bexhill-on-Sea, Bodiam, Brede, Brightling, Burwash
* Camber, Catsfield, Crowhurst
* Dallington
* East Guldeford, Etchingham, Ewhurst
* Fairlight
* Guestling
* Hurst Green
* Icklesham, Iden
* Mountfield
* Northiam
* Peasmarsh, Penhurst, Pett, Playden
* Rye, Rye Foreign
* Salehurst, Sedlescombe
* Ticehurst
* Udimore
* Westfield, Whatlington
Molekyl

Et **molekyl** er en elektrisk nøytral enhet som består av minst to atomer. Atomene deler ett eller flere par av elektroner i sterke kovalente bindinger. Som hovedregel er det bare ikke-metaller som danner denne bindingstypen.

Et molekyl kan bestå av to like atomer som for eksempel oksygengass (O2) eller av ulike atomer som for eksempel vann (H2O) som består av to hydrogenatomer og ett oksygenatom. 

Molekyler finnes også i form av makromolekyler, som for eksempel proteiner og DNA. I mange tilfeller er det vanskelig å bruke den enkle definisjonen på molekyler når en har med makromolekyler å gjøre, idet en naturlig molekylær enhet egentlig består av flere subenheter med tilstrekkelig mange svake bindinger til å holde dem sammen i en mer eller mindre permanent enhet, som mister sin naturlige funksjon dersom en forsøker å skille subenhetene fra hverandre.

## Molekylgeometri

Molekyler har en likevektstilstand med hensyn til geometri (bindingslengde og vinkler). De oscillerer med vibrasjon og rotasjon stadig omkring likevektstilstanden. Et rent stoff består av molekyler med samme gjennomsnittlige geometriske struktur. Den kjemiske formelen og strukturen til et molekyl er de to viktigste faktorene for de kjemiske egenskapene, spesielt reaktivitet. Isomerer deler kjemisk formel, men har normalt svært ulike kjemiske egenskaper på grunn av deres ulike strukturer. Stereoisomerer, en spesiell variant av isomerer, kan ha svært like fysiokjemiske egenskaper og samtidig svært ulike biokjemiske aktiviteter.

## Se også
* Ionebinding

## Referanser




## Eksterne lenker
*
Arun

:*Arun har også [[Arun (andre betydninger)|andre betydninger]].*

**Arun** er et distrikt i West Sussex, England. Det har navn etter elven Arun. De viktigste byene er Littlehampton, som er administrasjonsby, og Bognor Regis. Arealet er 220,71 km² og befolkningstallet 149&nbsp;518 (2011).

Distriktet ble opprettet 1. april 1974 ved at distriktene Littlehampton,  Bognor Regis, Arundel og deler av Worthing og Chichester ble slått sammen.

Aruns distriktsråd er et *non-metropolitan* («shire-distrikter») bestående av 56 kommunestyremedlem fra følgende 26 kretser (*wards*):

## Referanser


## Eksterne lenker
*
Santa Catarina (delstat)

**Santa Catarina** er en delstat i den sørlige regionen av Brasil.  Nabodelstater er Rio Grande do Sul i sør og Paraná i nord, i vest grenser delstaten til Argentina. Hovedstaden heter Florianópolis og ligger på øya Santa Catarina. Delstaten hadde i 2015 et beregnet folketall på .

## Geografi
Delstaten har skjærgård mot Atlanterhavet, med øyer, sund, og bukter. De sentrale områdene har mye furuskog mens landskapet i sørvest består av pampas. 

Santa Catarina er regnet som den kaldeste delstaten i Brasil, dette på grunn av høyslettene i innlandet.

## Historie
De første bosettingene i delstaten kom med spanjoler som bosatte seg på øya Santa Catarina i 1542. Portugiserne fikk herredømme over området i 1675, og distriktet Santa Catarina ble etablert i 1738.  Europeiske immigranter, spesielt fra Tyskland, begynte å flytte inn i på begynnelsen av det 19. århundre. I dag er delstaten et senter for tysk kultur i Brasil. Senere kom det også immigranter fra Italia, Polen, Russland og andre deler av Europa. Dette førte til en fremvekst av små, familieeide gårder i det indre av delstaten.

## Økonomi
Santa Catarina er blant de delstatene i Brasil med høyest levestandard, og er et viktig område for landbruk og industri. Kvegdrift, mineralutvinning, elektronikk-, metallbearbeiding- og tekstilindustri er noen viktige næringsveier.

## Byer
Araranguá, Blumenau, Chapecó, Criciúma, Florianópolis, Fraiburgo, Imbituba, Itajaí, Joinville, Laguna, São José og Palhoça.

## Referanser


## Eksterne lenker
* 
* Brasils ambassade i London, faktaside om Santa Catarina
Øvre Pasvik landskapsvernområde

**Øvre Pasvik landskapsvernområde** er et landskapsvernområde med plantelivsfredning som ligger i Sør-Varanger kommune i Finnmark. Området, som er på 54,6 km², ble opprettet i 2003 og grenser til Øvre Pasvik nasjonalpark og Pasvik naturreservat. Området er vernet på grunn av sitt natur- og kulturlandskap samt sin geologi.
## Referanser


## Eksterne lenker

*
Kilobyte

**Kilobyte**, fork. **kB** er måleenhet for datalagringskapasitet. En kilobyte er 1024 eller 1000 byte. 

Bruk av kilobyte i betydningen 1024 byte er sterkt frarådet i SI-standarden. Kilo er et SI-prefiks som betyr 1000. Men det vanligste og mest allment aksepterte er å benytte betydningen 1024 byte.

For å betegne 1024 byte kan også kibibyte (KiB) brukes. 

## Referanser
Cotabato (provins)

**Cotabato** er en filippinsk provins i regionen SOCCSKSARGEN i landsdelen Mindanao. Den grenser i nord til provinsene Lanao del Sur og Bukidnon, i øst til provinsen Davao del Sur, i sør til  Sultan Kudarat og i vest til Maguindanao. Provinssetet er i Kidapawan City.

## Politisk inndeling
Cotabato er delt i 1 "city" (bykommune) og 17 "municipalities" (landkommuner).

### Bykommuner (city)
*Kidapawan City

### Landkommuner (municipalities)

## Eksterne lenker
*
Davao del Sur

**Davao del Sur** er en filippinsk provins i regionen Davao i landsdelen Mindanao. Den grenser i nord til provinsen Davao, i vest til provinsene South Cotabato, Cotabato og Sultan Kudarat, og i sør provinsene Sarangani og Davao Occidental. Provinssetet er i Digos City.

Før 2012 var provinsen større. Davao Occidental ble utskilt fra Davao del Sur som egen provins den 23. juli 2013 ved *Republic Act 10360*.

## Politisk inndeling
Davao del Sur er delt i 2 "cities" (bykommuner) og 9 "municipalities" (landkommuner).

### Bykommuner (cities)
*Davao City
*Digos City

### Landkommuner (municipalities)

## Referanser


## Eksterne lenker
*
Kate Moss

**Kate Moss** (født 1974) er en engelsk supermodell best kjent som «Face of Calvin Klein». Hun ble oppdaget som 14-åring, i 1988, av Sarah Doukas, grunnlegger av *[[Storm Model Agency]]*. Etter å ha figurert i diverse tenåringsblader ble hun introdusert for den internasjonale modellbransjen av *[[Harper's Bazaar]]*. På 2000-tallet har hun vært mye i mediebildet på grunn av sitt skadelig bruk av rusmidler, og sin tidligere kjæreste Pete Doherty, som er tidligere frontfigur i bandet The Libertines og gitarist og sanger i bandet Babyshambles. Hun giftet seg i 2011 med The Kills-gitaristen Jamie Hince.

## Referanser


## Eksterne lenker
* 
* 
*
Råna

**Råna** er et grensefjell mellom Sykkylven og Ørsta kommune i Møre og Romsdal. Det regnes som en del av Sunnmørsalpene. Fjellet har en høyde på  meter over havet og toppen har vært regnet som det høyeste punktet i Sykkylven. Men toppen ligger i Ørsta, og kommunegrensa når ikke helt opp. Nyere målinger viser derfor at det høyeste punktet i Sykkylven er på Brekketindane lenger sørøst.

Navnet Råna kommer av at fjellets form ligner på et råseil, sett fra Storfjorden i nord.

Ved bestigning av Råna starter turen ofte fra Urke, nærmere bestemt fra Haukåssetra (bomvei). Råna kan også bestiges fra Indre Trandal, ruten er merket av Den Norske Turistforening. Turen er regnet som krevende og egner seg best for erfarne fjellfolk.

## Fotnoter



## Referanser




## Eksterne lenker
* Den norske turistforening ''Topptur til Råna (1586 moh.)''
* Råna (1586 moh.) fra Urkedalen - Møre og Romsdal fylkeskommune
Berti Vogts

**Hans Hubert «Berti» Vogts** (født 30. desember 1946 i Kaarst-Büttgen i Tyskland) er en tysk fotballspiller og -trener.

Vogts spilte 419 kamper i Bundesliga for Borussia Mönchengladbach

## Karriere som spiller
Vogts spilte for den lokale klubben VfR Büttgen fra han var sju år gammel til 1965, da han gikk til Borussia Mönchengladbach. Den hardtarbeidende høyrebacken fikk tilnavnet «Der Terrier» (terrieren). Han var en av hovedmennene bak Borussias suksesser i 1970-årene, da klubben vant Bundesliga fem ganger, den tyske cupen én gang og UEFA-cupen to ganger. Vogts ble værende i Borussia Mönchengladbach resten av karrieren som spiller.
Han spilte også på  som vant VM i fotball 1974.

## Klubber Vogts har spilt for
* VfR Büttgen (1954–1965)
* Borussia Mönchengladbach (1965–1979)
::419 bundesligakamper, 33 mål
::64 europacupkamper, 8 mål
* Tysklands A-landslag
::96 A-landskamper, 1 mål (20 kamper som kaptein)

## Karriere som trener
Han trente det tyske ungdomslandslaget frem til 1990, og fungerte som assistenttrener for det tyske A-landslaget fra 1986. I 1990 ble han forfremmet til forbundskaptein, og ledet Tyskland til EM-gull i 1996 før han sluttet i 1998. I august 2001 ble han trener for .

Etter et halvt år i Kuwait sa Vogts opp for å bli trener for . Resultatene uteble, og Vogts måtte tåle mye kritikk i pressen. I november 2004 sluttet Vogts i jobben. Etter ett år i Nigeria signerte han kontrakten med landslaget i Aserbajdsjan inntil 2009.

## Klubber/lag Vogts har trent
* 1979–1990 Ungdomstrener i det tyske fotballforbundet
* 1986–1990 Assistenttrener for Tysklands A-landslag
* 1990–1998 Hovedtrener for Tysklands A-landslag
* 9. november 2000 – 21. mai 2001 Sjefstrener for Bayer Leverkusen
* 12. august 2001 – 28. februar 2002 Landslagstrener for Kuwait
* 1. mars 2002 – 1. november 2004 Landslagstrener for Skottland
* 1. mars 2007 – 20. februar 2008 Landslagstrener for Nigeria
* siden 4. april 2008 Landslagstrener for Aserbajdsjan

## Referanser


## Eksterne lenker
* 
* 
* 
* 
*  Leverkusen who's who
Tocantins

**Tocantins** er en delstat i Brasil. Delstaten ble skilt ut fra Goiás som en egen delstat i 1988. Delstaten hadde i 2015 et beregnet folketall på . Byggingen av hovedstaden Palmas begynte i 1989 og står i kontrast til de andre byene i delstaten, som ble bygget i den portugisiske koloniperioden.

## Geografi
Tocantins danner et skille mellom Amazonasregnskogen og savannene. Det finnes mange elver, blant annet elva Tocantins, som har gitt navn til delstaten. Om lag 20 arkeologiske utgravingssteder finnes i området.

## Økonomi
Tocatins økonomi er i hovedsak basert på kvegdrift. I tillegg dyrkes det mye ananas, som selges både i Brasil samt eksporteres til andre land i Mercosul-samarbeidet. Nord i delstaten produseres det trekull og palmeolje fra babaçu-palmen.

De føderale myndighetene i Brasil forsøker å gjøre næringslivet mer variert ved å bygge et vannkraftverk i delstaten.

## Historie
Det som i dag er Tocantins, ble første gang utforsket av jesuittmisjonærer rundt 1625, som prøvde å kristne den indianske urbefolkningen.

Tocantins utgjorde opprinnelig nordre del av Goiás. Historisk sett har dette området vært adskilt fra resten av denne delstaten. Dette førte til at de sørlige deler av Goías fikk mesteparten av investeringene og som en følge av dette ble mer utviklet. Som en følge av dette har det vært en sterk separatistbevegelse i Tocantins i mange år.

De første separatistbølgene oppsto i 1809, da det ble innført kraftige skatter på gruvedrift. Dette førte til et mindre opprør som raskt ble slått ned av de militære. Mindre forsøk på opprør fulgte gjennom det 19. århundre.

Gjennom 1970-tallet ble det lagt press på de føderale myndigheter i Brasil for å skille ut de nordre deler av Goías som en egen delstat. I den nye grunnloven av 1988 ble Tocantins, sammen med bl.a. Roraima og Rondônia, opprettet som egne delstater.

## Byer
Tocantinópolis, Colinas do Tocantins, Araguaína, Gurupi.

## Referanser


## Eksterne lenker
*
Maguindanao

**Maguindanao** er en filippinsk provins i regionen Autonomous Region in Muslim Mindanao  (ARMM) i landsdelen Mindanao. Den grenser i nord til provinsen Lanao del Sur, i øst til provinsen Cotabato og i sør til Sultan Kudarat. Provinssetet er i Shariff Aguak.

## Politisk inndeling
Maguindanao er delt i 28 "municipalities" (landkommuner).

### Landkommuner (municipalities)

## Eksterne lenker
*
It (album)

***It*** er debutalbumet til den britiske gruppa Pulp. Plata ble opprinnelig gitt ut i et opplag på 2000, men er senere blitt reutgitt flere ganger. Låta *«My Lighthouse»* var gruppas første singel.

## Sporliste
#«My Lighthouse»
#«Wishful Thinking» 
#«Joking Aside»
#«Boats and Trains»
#«Blue Girls» 
#«Love Love» 
#«In Many Ways» 
#«Looking for Life»

Alle sanger er kreditert Jarvis Cocker, bortsett fra nr. 1, som er skrevet av Jarvis Cocker og Simon Hinkler.

Diverse reutgivelser inneholder singelen *«Everybody's Problem»*, *«There Was»* og/eller *«Looking for Life»* som ekstraspor.

## Personell
* Jarvis Cocker – vokal, gitar
* Simon Hinkler
* Peter Boom
* David Hinkler
* Wayne Furniss
* Beefy Garry O
**Andre medvirkende**
* Barry Thompson
* Jill Taylor og Saskia Cocker – vokal
* Jan Short 

## Eksterne lenker
*
Solflekk

En **solflekk** er et temporært fenomen på solens synlige overflate (fotosfæren) som innenfor det synlige spektrum opptrer som mørkere enn områdene omkring. En solflekk er et område med redusert overflatetemperatur og to magnetiske poler. Den oppstår ved at konveksjon hemmes av intens magnetisk aktivitet på en måte som ligner en virvelstrømbremse. Solflekkene har temperaturer på 3000-4500 K (2727–4227 °C), mot 5778 K (5&nbsp;505 °C) i områdene omkring. Dette gjør flekkene klart mørkere; de ville likevel være lysere enn en lysbue hvis vi observerte dem isolert fra sine omgivelser. 

Solflekkene ekspanderer og trekker seg sammen mens de beveger seg over solens overflate. De kan bli 80&nbsp;000 km i diameter, og de største er synlige fra jorden uten teleskop. De kan også bevege seg med relative hastigheter på noen få hundre meter per sekund når de først er oppstått.

Området rundt solflekken kalles fakula. Fakula har høyere temperatur enn både solflekken og omgivelsene rundt. Det veier mer enn nok opp for mindre stråling fra selve flekken, og det er dette som gjør at solstrålingen øker i styrke med antall solflekker.

Solflekkintensiteten varierer og er på sitt høyeste hvert ellevte år. Solflekkaktiviteten påvirker nordlyset, som vil ha en tilsvarende økning i aktivitet.

## Referanser




## Eksterne lenker
*
Tjøtta

**Tjøtta** (av norrønt Þjó, «tykklår» med henvisning til øyas visuelle form) er en øy og et tettsted i Alstahaug kommune på Helgeland i Nordland. Tjøtta var tidligere også et eget kirkesogn og et selvstendig herred, med tettstedet Tjøtta som administrasjonssentrum. Kommunen innbefattet en rekke øyer og deler av fastlandet omkring. Selve øya har et areal på 11,3&nbsp;km², er særdeles flat og er velegnet for jordbruk. Det høyeste punktet er *Kruno*, 77 meter over havet.

## Historie
Øya har vært bebodd siden gammel tid. Det finnes en stor mengde funn fra jernalderen i tuftene av en større gård sør på øya, som rundt vikingtiden ble til Tjøttagodset, et maktsentrum på kysten gjennom mange år. Skalden Øyvind Skaldespiller bodde der, samt sønnen Hårek av Tjøtta. Ved kirken står det en bauta av Øyvind Skaldespiller.

I 1862 ble Tjøtta herred (2781 innbyggere) skilt ut fra Alstahaug herred (3280 gjenværende innbyggere). I geografisk henseende samsvarte Tjøtta herred i stor grad med kirkesognet. Den 1. juli 1916 ble deretter Vevelstad herred (1097 innbyggere) skilt ut fra Tjøtta herred (2287 innbyggere). Den 1. juli 1920 fant det sted en grenseregulering, da gården Giskåen (10 innbyggere) ble overført fra Tjøtta til Vevelstad herred.

Den 1. januar 1964 ble området på øya Alsten i Tjøtta herred slått sammen med Leirfjord kommune og Nesnas område sør for Ranfjorden til den nye Leirfjord kommune. Den 1. januar 1965 ble Skogsholmen skolekrets overført til Vega kommune. Det resterende av Tjøtta herred ble samtidig slått sammen med den tettbebygde kommunen Sandnessjøen, og det meste av Alstahaug (skolekretsene Husvær, Brasøy og Prestøy overført til Herøy kommune) til den nye kommunen Alstahaug. I 1965 hadde Tjøtta herred knapt 1&nbsp;800 innbyggere. Herredet Tjøtta omfattet også deler av fastlandet ved Halsfjorden, en del av øya Alsten og flere mindre øyer.

## Næringsliv og severdigheter
Som tidligere er næringslivet preget av fiske og jordbruk. Tjøtta har forskningsstasjon for planter, Bioforsk Nord Tjøtta, som har tatt over Tjøttagodset. På Nordøya ligger  Tjøtta sovjetrussiske krigskirkegård og Tjøtta internasjonale krigskirkegård med over 7&nbsp;500 enkeltgraver for russiske krigsfanger.

Tjøtta er også ferjeleie på Kystriksveien (Rv 17) med fergeforbindelse til Forvik i Vevelstad kommune og flere mindre stoppesteder (Mindlandet, Tro, Stokkasjøen og Vågsodden). Tjøtta Småbåtforening eier og driver småbåthavna på Tjøtta. Tjøtta kirke er en steinkirke (bygd 1851) som ble bygd etter at den forrige trekirken brant ned. Tjøtta Grendesamling med ca. 1&nbsp;000 innsamlede gjenstander holder til i «gammelskolen».

## Referanser


## Eksterne lenker
* 
* https://www.nrk.no/nordland/pa-oya-tjotta-i-nordland-var-det-bade-varme-og-kulderekord-i-juli-1.14645936